മുഖം മിനുക്കി അല് ദായീന് പാര്ക്ക് ദോഹ : അല് ദായീന് പാര്ക്ക് പദ്ധതിയുടെ നിര്മാണങ്ങള് പൂര്ത്തിയായതായി പൊതുമരാമത്ത് അതോറിറ്റി അഷ്ഗാല്. അഷ്ഗാലിന്റെ റോഡുകളും പൊതുസ്ഥലങ്ങളും മോടി പിടിപ്പിക്കാനുള്ള സൂപ്പര്വൈസറി കമ്മിറ്റിയാണ് ഇക്കാര്യം പ്രഖ്യാപിച്ചത്. പാര്ക്കില് 25,000 ചതുരശ്ര മീറ്ററിലായി 450 മരങ്ങളും ഇരിക്കാനുള്ള ബഞ്ചുകളുമുണ്ട്. കൂടാതെ കുട്ടികള്ക്കുള്ള കളിസ്ഥലം, കായിക പരിപാടികള്ക്കുള്ള സ്ഥലം, കാല്നടക്കാര്, സൈക്കിള് സവാരിക്കാര് എന്നിവര്ക്കായി പ്രത്യേക ഇടങ്ങളുമുണ്ട് . സമൂഹത്തിലെ ഭിന്നശേഷിക്കാര് അടക്കമുള്ള എല്ലാ വിഭാഗക്കാര്ക്കും പ്രയോജനകരമായ വിധത്തിലാണ് ഡിസൈന്. സ്ത്രീകള്ക്കായി പ്രത്യേക പ്രാര്ഥനാ സ്ഥലവും ടോയ്ലെറ്റുകളും നിര്മിച്ചിട്ടുണ്ട്. സന്ദര്ശകരുടെ സ്വകാര്യത ഉറപ്പാക്കുന്നതിനായി മനോഹരമായ ലൈറ്റുകളാണ് ഉപയോഗിച്ചിരിക്കുന്നത്.പാര്ക്കിലെത്തുന്നവര്ക്ക് അല് ദായീന് നഗരസഭയുടെ പാര്ക്കിങ് സ്ഥലം ഉപയോഗിക്കാം. .The post മുഖം മിനുക്കി അല് ദായീന് പാര്ക്ക് first appeared on MalayalamExpressOnline.